open-index/open-wikipedia-markdown huggingface dataset:
Ole Tobias Olsen

__NOTOC__

**Ole Tobias Olsen** (født 18. august 1830 på gården Bjøllånes i bygda Storvoll i Dunderlandsdalen, død 6. juli 1924 i Christiania), var en norsk skolemann, fotograf, salmedikter, samler av folkeminne og folkemelodier, organist, prest, ordfører og ingeniør, kjent som «Nordlandsbanens far».

## Liv og virke
### Bakgrunn, egen familie
Han var sønn av bonde Ole Pedersen Bjellånes (1774–1849) og Milda Nilsdotter (1800–78).  I 1877 giftet han seg med Christine Bernhardine Dahl (1855–1910) og fikk ti barn, deriblant OL-skytteren Ole Tobias Olsen (1878–1940) som var ordfører i Mosjøen, zoologen Ørjan Olsen (1885–1972) og geologen Anders K. Orvin (1889–1980).

### Karriere
Etter utdannelse arbeidet Olsen som lærer ved Tromsø Seminarium 1851, dernest i Hadsel og Christiania 1855, der han ble en ivrig talsmann for Nord-Norge, og var med på å stifte Nordlændingernes Forening i 1862, sammen med blant andre Elias Blix. Som ingeniør interesserte han seg for tekniske nyvinninger, og tok patent på en metode for blåkopiering. Som planlegger i jernbaneverket utviklet han ideen om Nordlandsbanen opp til Røsvik, samt ruten Mo i Rana–Haparanda–St. Petersburg-Peking (1881–1882). 

Han fikk stipend til å samle inn eventyr, sagn og folketoner fra Rana (1870), spesielt fra Dunderlandsdalen. Noe av det innsamlede materialet ble utgitt i boken *Folketonar frå Nordland* (1982), og ble i 2005 innspilt på plate av Helgeland kammerkor. Platen har tittelen ''Folketoner fra Helgeland''. «Ole Tobias Olsens mutinger» er resultatet av hans skjerpevirksomhet i Dunderlandsdalen (1872–99). Han var sogneprest og ordfører i Hattfjelldal 1885–1896, og flyttet til Kristiania i 1905. Han ble boende i hovedstaden til han døde i 1924. Han var kjent som grundtvigianer.  Av Rana Blad ble han kåret til «Århundrets Ranværing» (2000).

## Minnesmerker
Det er satt opp byster av ham ved fødegården Bjøllånes i Dunderlandsdalen, ved Mo i Rana jernbanestasjon og ved Hattfjelldal kirke.

## Fra Olsens billedsamling

Fil:Vaterlands bro OB.F03051b.jpg|Vaterlands bro fotografert 26. juni 1865
Fil:Gamle Logen OB.OT130.jpg|Festningsplassen og Gamle Logen fotografert mellom 1863 og 1883. 
Fil:Nylands verksted OB.OT119.jpg|Nylands verksted
Fil:Bentse papirfabrikk OB.OT294.jpg|Bentse Brug mellom 1863 og 1883. 


## Bibliografi
* *Nogle Indlednings-Salmer* – Kristiania1891 
* *Norske folkeeventyr og sagn : samlet i Nordland*, Kristiania – 1912
* *Folketonar frå Nordland* (red.av Øystein Gaukstad) Oslo  -1982 
* *Christiania og omegn / Otteogtyve bilder fotografert av Ole Tobias Olsen* ; Med opplysende tekst av Else M. Boye og Harald Hals II - Oslo, 1963 

## Referanser


## Litteratur
* 
* 

## Eksterne lenker
*  
* Nasjonalbiblioteket har deler av hans fotosamling.
André N. Skjelstad

**André Nikolai Skjelstad** (født 1965) er en norsk politiker (V). Han var stortingsrepresentant for Nord-Trøndelag fra 2013 til 2025, og var også innvalgt i perioden 2005–2009. Han satt i Stortingets transport- og kommunikasjonskomité.

## Liv og virke
Han vokste opp på slektsgården Skjelstad på Verrastranda i nåværende Steinkjer kommune, der han selv har drevet melkeproduksjon og skogbruk. Han har agronomkurs fra Mære landbruksskole og ellers bakgrunn fra Forsvaret.

Skjelstad har blitt valgt inn på Stortinget fire ganger på utjevningsmandat. Han var i perioden 2005–2009 medlem av Stortingets arbeids- og sosialkomité og i perioden 2013–2017 medlem av kommunal- og forvaltningskomiteen, der han spilte en viktig rolle i utformingen av kommune- og regionreformen. Han medvirket også til at deler av Landbruksdirektoratet ble flyttet til Steinkjer, og til et nybygg for Saemien Sijte. Han var medlem av næringskomiteen 2017–2021 og kommunal- og forvaltningskomieen 2021–2022, og sitter fra 2022 i transport- og kommunikasjonskomiteen.

Skjelstad var medlem av Verran kommunestyre og formannskap før kommunesammenslåingen i 2020, deretter medlem av Steinkjer kommunestyre og formannskap.

Han var medlem av Nord-Trøndelag fylkesting 2003–2005 og 2011–2013, den siste perioden som leder i Venstres fylkestingsgruppe.

Skjelstad var fylkesleder i Nord-Trøndelag Venstre 2001–2012 og 2016–2017.

## Referanser


## Eksterne lenker
* 
*
Peter Whittingham

**Peter Whittingham** (født 8. september 1984, død 19. mars 2020) var en britisk fotballspiller. Han var midtbanespiller og scoret tre mål på 17 kamper for Englands U-21-lag.

Han døde etter hodeskader etter en fallulykke 7. mars 2020.

## Biografi
Whittingham startet sin profesjonelle fotballkarriere i Aston Villa FC, og han spilte sin første kamp for klubben 21. april 2003. Det var i en ligakamp mot Newcastle United FC der Whittingham ble byttet inn i starten på 2. omgang. Totalt spilte han fire ligakamper for Villa i 2002/03-sesongen, mens han i den påfølgende sesongen stoppet på 32 ligakamper. I denne sesongen scoret han også sitt første klubbmål, og det skjedde i en ligacupkamp mot Wycombe Wanderers FC den 23. september 2003. Hans første ligamål for klubben fra Birmingham kom 6. november 2004 i en kamp mot Portsmouth FC.

Etter å ha scoret ett ligamål på 13 ligakamper for Villa i første del av 2004/05-sesongen skrev Whittingham under på en låneavtale med Burnley FC i februar 2005. Han debuterte for Burnley den 15. februar 2005 i en ligakamp mot Crewe Alexandra FC, og han spilte ytterligere seks ligakamper og to cupkamper for «the Clarets» før han vendte tilbake til Aston Villa i mars 2005.

Peter Whittingham spilte tre ligakamper for «the Villans» i starten på 2005/06-sesongen, før han i september 2005 undertegnet på en tremåneders utlånsavtale med Derby County FC. Han spilte sin første kamp for Derby 18. september 2005, da de spilte 2-2 mot Southampton FC i en ligakamp. Totalt ble det elleve ligakamper for «the Rams», før han returnerte til Aston Villa i november 2005. I siste del av 2005/06-sesongen spilte Whittingham én ligakamp for Villa, mens han i den påfølgende sesongen fikk han med seg tre ligakamper og ên cupkamp, før han i januar 2007 ble solgt til Cardiff City FC for 350 000 pund.

Han debuterte for Cardiff 13. januar 2007 i en ligakamp mot Southend United FC, mens hans første mål for «the Bluebirds» kom 2. februar 2007 da de slo Barnsley FC 2-0 i en ligakamp.

## Karriere som spiller

## Referanser


## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 431). Headline Book Publishing, London. ISBN 0-7553-1526-X

## Eksterne lenker
*
Finn Bjelke

**Finn Bjelke** (født 1959) er en norsk humorist, forfatter, musikkjournalist og radioprogramleder. Han leder programmet *[[Finn Bjelkes Pop Quiz]]* og var medprogramleder i programmet *Husarrest* (lagt ned i 2020). Siden 2020 har han jobbet sammen med Espen Beranek Holm i *Bjelke & Beranek* på Radio Vinyl. Fast gjest er komikeren Hans Morten Hansen. I 2020 startet han IP-radiokanalen «Bjelkes jukebox», en 24-timers radiokanal med musikk som ikke spilles så ofte andre steder.

Han var tidligere programleder for *[[Reiseradioen]]*, *[[Popquiz]]* og *[[Herreavdelingen]]* i NRK. Han har også vært fast paneldeltaker i underholdningsprogrammet ''20 spørsmål''. Fra 1985 til 1990 var han journalist i ungdomsbladet *[[Det Nye]]*. Han har også skrevet for musikkavisene *[[Puls (avis)|Puls]]* og *[[Beat (magasin)|Beat]]*. Fra 1993 til 1995 var han blant annet produsent for radioprogrammet *[[Irma 1000]]* på NRK P3. 

I 2018 gav han ut boken *Gammel for første gang* på Aschehoug.

## Bibliografi
### Egne bøker
* 1999: *GGG – Gyldendals gode gutteguide* – sammen med Yan Friis, illustrert av Frode Øverli – ISBN 82-05-27776-1
* 2000: *Året rundt med Finn og Yan* – sammen med Yan Friis – ISBN 82-05-27308-1
* 2002: *Pappa for første gang* – illustrert av Frode Øverli – ISBN 82-05-30282-0
* 2004: *Småbarnspappa for første gang* – illustrert av Frode Øverli – ISBN 82-05-32622-3
* 2004: *Popquiz* – utgitt av NRK – ISBN 82-05-32840-4
* 2007: *1320 spørsmål om musikk* – ISBN 9788281560420
* 2009: *Gutta på kur* -sammen med Kim Bjørnquist – ISBN 9788205380660
* 2011: *Gretne, gamle gubber. Håndbok i surmuling* – ISBN 9788205399648
* 2012: *Gretne, gamle gubber gir seg aldri* – ISBN 9788205426351
* 2015: *Norske problemer* – ISBN 9788205486119
* 2016: *Pop og rockquiz* – ISBN 9788205493506
* 2017: *Tenåringspappa for første gang* – ISBN 9788205499553
* 2018: *Gammel for første gang* – ISBN 9788203297144

### Medredaktør
* 2001: *Gubbealarm!*
* 2001: *Kjerringalarm!* 
* 2002: *Fjortisalarm!*
* 2002: *Fotballidiotalarm!*

## Referanser


## Eksterne lenker
* 
* 
*  Finn Bjelke i NRK Forfatter
*  Finn Bjelke på Gyldendal.no
Rød fluesopp

**Rød fluesopp** er en stilksporesopp av slekten *[[Amanita]]*. Navnet kommer fra dens bruk som insektmiddel, men dens bruk som hallusinogent rusmiddel er kjent langt tilbake i historien.

## Kjennetegn

Rød fluesopp er en velkjent sopp. Når den er fullt utvokst, er hatten fra ca. 12&ndash;15&nbsp;cm i diameter, i sjeldne tilfeller opp til 30&nbsp;cm. Den har en særpreget blodrød farge, som gradvis går over til gul med alderen. De hvite flekkene rundt er restene etter membranen (velum) som omslutter soppen når den er i et tidlig stadium. Stammen er hvit, 5&ndash;20&nbsp;cm i lengde og har et kolbeaktig fundament som bærer restene av det ovennevnte sløret.

## Habitat

Rød fluesopp lever i symbiose med trær, og vokser på røtter i forskjellige løv- og barskoger. Den trives oftest best sammen med bjørk eller gran. Den forekommer også utenfor skogsområder, for eksempel i parker og andre plasser der det finnes trær i nærheten. I tillegg er dette en sopp som enkelt kan importeres til andre land og inngå symbiose med andre tresorter.
Den finnes i hele Norge.

## Varieteter

Varieteter som ligner utseendemessig på arten *Amanita muscaria* finnes, hvor forskjellen hovedsakelig ligger i fargen:
* Variant *alba* er hvit og forekommer i de nordligste delene av Nord-Amerika
* Variant *flavivolvata* er rød, med gule vorter, og forekommer fra sør i Alaska til Andes-regionen i Colombia.
* Variant *formosa* er oransje-gul, og er en lite utforsket europeisk variant.
* Variant *guessowii* er gul til oransje, med senter av hatten mer oransje/rødaktig enn rundt kanten. Forekommer i de nordligste delene av Nord-Amerika
* Variant *persicina* varierer mellom rosa og oransje med svake eller ingen rester av membranet på stammen eller kolben
* Variant *regalis* er leverbrun og har gule vorter (Nå listet som egen art, brun fluesopp (*Amanita regalis*).

## Bruk
Navnet fluesopp kommer av at soppen har vært brukt for å fjerne fluer. Ved å ha den i melk, og la melken tiltrekke seg fluer, har fluene blitt forgiftet og druknet i melken.

## Giftighet
Rød fluesopp inneholder en rekke nevrotoksiner, de viktigste er ibotensyre og muscimol. Muscimol er den viktigste psykoaktive substansen i rød fluesopp.

Soppens aktive toksiner, ibotensyre og muskimol, er vannløselige. Soppen blir brukt som matsopp i enkelte kulturer, bla i Øst-Europa hvor den først kokes i flere omganger, der vannet som nå inneholder de vannløselige kjemikaliene blir byttet med friskt vann mellom hvert oppkok, og deretter stekes. Det rapporteres sjelden om dødsfall eller alvorlige bieffekter ved inntak av rød fluesopp, men det har forekommet.

## Galleri

Ung rød fluesopp (Amanita Muscaria).jpg|Ung rød fluesopp uten fullt utgrodd hatt. 
Amanita muscaria 120.jpg
Amanita muscaria 200.jpg
Amanita muscaria 77.jpg
Amanita muscaria 8.jpg
Vliegenzwam (Amanita muscaria). 08-11-2025. (d.j.b.).jpg|Under utvikling, 2 dager over bakken.


## Referanser




## Eksterne lenker
* 
* 
*  «Rød fluesopp - myter og sannheter» - folk.uio.no
*  «Mushrooms and Mankind», av James Arthur, Google Videos
*  «Near Death Experience Explained», av Amanita Muscaria, Google Videos
BMW Z1

**BMW Z1** er en roadster produsert av BMW fra 1988 til 1991. Den totale produksjonen var på  biler,  av disse ble solgt i Tyskland. Bilen har spesielle dører som går ned i karosseriet, og ikke utover som på vanlige biler.


BMW Z1 purpel hr TCE.jpg
BMW Z1 Tür.jpg
Techno Classica 2018, Essen (IMG 8972).jpg


## Referanser


## Eksterne lenker
*
BMW Z3

**BMW Z3** (1996–2002) var en toseters sportsbil fra tyske  BMW.

Den ble lansert da James Bond kjørte den i GoldenEye, tegnet av japanske Joji Nagashimain (1955–). 

E36/7 var en roadster med tøytak (akryl og bomull) i varierte farger, med bakrute av plast som kan vippes bakover, eller byttes ut med et metalltak, slik som BMW 507 fra 1950-tallet. E36/8 fra 1998 var en coupeutgave.

Ved lanseringen  i Norge kunne den fås med 1.8-liters bensinmotor på 115 hestekrefter til en pris av 320 000 kroner.

Z3 ble laget i nesten 300 000 eksemplar (hvorav rundt 16 000 coupe). Den ble etterfulgt av BMW Z4.

Z3 Roadster James Bond Edition.jpg | Bondbilen fra 1995
BMW Z3 roadster PL.JPG | med metalltak
1999 BMW Z3 1.9 Front.jpg | vinrødt tøytak
BMW Z3 Coupe 1Y7A6188.jpg | Coupe


## Referanser


## Eksterne lenker
*
BMW 328

:*For BMW 3-serie som er produsert etter 1975, se [[BMW 3-serie|3-serie]]


*'BMW 328''', en to-seters sportsbil uten tak fra BMW som ble laget i 464 eksemplarer mellom 1936 til krigen startet i 1940.

Den hadde en to-liters bensinmotor med seks sylindre, som utviklet 80 hestekrefter.  Ulikt mange lignende sportsbiler hadde den ikke kompressor. Den manuelle girkassen hadde fire trinn.  Ifølge fabrikkens nedtegnelser manglet de første prototypene dører. Den manglet også utvendige dørhåndtak og veide 780 kilo.

Etter lanseringen i 1936 vant den mange viktige løp som Eifelrennen i Tyskland, RAC Tourist Trophy i England, Mille Miglia i Italia  og Le Mans i Frankrike.  

Etter krigen ble BMW 328 videreført av den britiske Bristol 401, delvis ledet av Fritz Friedler som hadde stått for utviklingen av BMW 328.
## Referanser

## Eksterne lenker
*
BMW E87

**BMW E87** er den første modellen i BMWs 1-serie og er en bil i kompaktklassen. Det er det minste og mest prisgunstige BMW som er på markedet i dag. E87 ble lansert i 2004 og konkurrerer med VW Golf og Audi A3 i premiumsegmentet. E87 produseres ved fabrikken i Regensburg.

Tilgjengelige modeller i Norge:

* 116i, 1.6 liters firesylindret bensinmotor, 115 hk 
* 118i, 2.0 liters firesylindret bensinmotor, 129 hk 
* 120i, 2.0 liters firesylindret bensinmotor, 150 hk 
* 130i, 3.0 liters sekssylindret bensinmotor, 265 hk 
* 118d. 2.0 liters firesylindret dieselmotor, 122 hk, 136 hk og 143hk  
* 120d, 2.0 liters firesylindret dieselmotor, 163 hk 

## Referanser




## Eksterne lenker
*
Eldar Myhre

**Eldar Myhre** (født 2. oktober 1949) er leder i Fellesforbundet Avdeling 25 fra 1. april 2009. Han har tidligere vært konserntillitsvalgt i Aker Kværner. Myhre sto i spissen for motstanden mot Kjell Inge Røkkes overtakelse av bedriften. Myhre har bakgrunn fra ml-bevegelsen og  AKP, men meldte seg ut på begynnelsen på 1990-tallet. Han tilhører fagopposisjonen i LO, som i store saker som EU og arbeidsliv vanligvis har valgt å representere et annet syn enn ledelsen under Yngve Haagensen og Gerd-Liv Valla. 

Myhre har to barn, Ingunn Sira Myhre (født 1975), og tidligere leder i Rød Valgallianse, Aslak Sira Myhre (født 1973).

Eldar Myhre var elev ved Kongsgård skole i Stavanger.

## Referanser


## Eksterne lenker
* avd25.no om Eldar Myhre
Fylkesvei 402

**Fylkesvei 402** (**Fv402**) går mellom Lillesand og Birkeland i Birkenes. Veien følger stort sett den gamle traseen for Lillesand-Flaksvandbanen.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

----*Norton bru over motorveien (62 m) og rundkjøringene er del av E18*
----

## Eksterne lenker
* Vegvesenets vegkart 
* Kartverkets norgeskart
*
Ålfoten

:*Denne artikkelen er om bygda. For fjorden med samme navn, se [[Ålfoten (fjord)]].*

**Ålfoten** er ei bygd i Bremanger kommune. Den ligger på nordsiden av Ålfotfjorden som er en fjordarm av Nordfjord. Bygda består av fem bygdelag, Førde (Føre), Sigdestad, Myklebust, Brotane og Vik, og har ca. 200 innbyggere. Bygda har skole (ny i 1994) med elever opp til 7. klasse, og barnehage i samme bygget. Kirka i Ålfoten er en gammel trekirke fra 1678.

I bygda ligger to kraftstasjoner, én i Åskora (Åskåra) og én ved Yksnelvane. Vei mellom dem ble åpnet i august 2004.

I sørvest ligger Ålfotbreen. Øst for Ålfotbreen ligger Gjegnalundsbreen.  På sørsida av Ålfotfjorden ligger de tre fjellene Høgefjellet, Bukkenibba og Blånibba (Gjegnen). Nord for bygda ligger blant andre fjellene Sigdestadnakken (Nakken), Kårnyken, Kvasshornet og Klakegga. Bygda har tre daler, Førdsdalen, Sigdestaddalen og Myklebustdalen. I Førdsdalen ligger vannene Osvatnet, Vasslidvatnet og Uravatnet. Lengst ute i dalen ligger Store Førdsvatnet, eller Hjelmevatnet som det blir kalt i Svelgen.

Bygda har vei gjennom Myklebustdalen til kommunesenteret Svelgen, til Ytre Bremanger via den undersjøiske tunnelen under Skatestraumen og til nordsida av Nordfjord med ferja Isane-Stårheim.

Ålfoten hørte til Davik kommune fram til 1. januar 1965.

## Bilder

Fil:Høgefjellet.jpg|Høgefjellet
Fil:Høgefjellet_2.jpg|Høgefjellet
Fil:Nakken.jpg|Nakken
Fil:Kårnykjen.jpg|Kårnykjen
Fil:Føre.jpg|Føre
Fil:Føre_2.jpg|Føre
Fil:Føre_3.jpg|Føre
Pax forlag

**Pax forlag A/S** (fra latin *pax*, «fred») er et norsk bokforlag, etablert i 1964. Forlaget holder til i Filmens hus i Dronningens gate 16 i Oslo.

Pax Forlag eies i dag av firmaet Forlagsfinans, som i sin tur er kontrollert av Bjørn Smith-Simonsen. Pax eier 3 % av aksjene i De norske Bokklubbene og er en av de største aksjonærene i Humanist Forlag. Pax har dessuten flere tilknyttede *[[Imprint|imprinter]]*, som barnebokforlaget Omnipax, fagbokforlaget Unipax, forlaget Bonytt med flere.

## Historikk
Forlaget ble opprettet 2. april 1964 med Tor Bjerkmann som redaktør. Forlaget sprang ut av kretsen rundt det pasifistiske månedsskriftet *Pax* som organisasjonen Folkereisning mot krig hadde gitt ut siden 1962. Pax utga skjønnlitteratur såvel som sakprosa, med spesiell vekt på politiske og samfunnsmessige spørsmål.

På 1970-tallet, i kjølvannet av 68-opprøret, fungerte Pax Forlag som et flaggskip for en fremgangsrik og politisk streng, nymarxistisk venstrebevegelse. 

I tidsrommet 1965-1990 ble *[[Kontrast (tidsskrift)|Kontrast]]* startet og utgitt på Pax Forlag. Dette var et tidsskrift for politikk, kultur og kritikk som særlig henvendte seg til radikale intellektuelle i 1960-, og 1970-årene. 

Pax var ikke forlaget som introduserte den heftete billigboka i Norge, men som gjorde formatet til sitt eget. Jens Bjørneboe ga rettighetene til pocketbøkene til Pax forlag, noe som reddet forlaget fra konkurs i trange tider.

Et stort løft i forlagets historie var utgivelsen av Pax Leksikon, som ble finansiert  gjennom å selge en form for aksje kalt «paxsje». Pax dannet skole for å utgi «smale» fagbøker, og ble i stigende grad en konkurrent til Universitetsforlaget på samme måte som ved at forlaget utga klassiske sosialistiske bøker i konkurranse med Oktober forlag og Gyldendal Norsk Forlag. I 1970-årene var Pax Forlag en pådrver for utgivelse av feministisk litteratur.

## Forlagssjefer
* 1964-1972: Tor Bjerkmann 
* 1972-1980: Kollektiv ledelse 
* 1980-1982: Paul Hedlund og John-Willy Rudolph
* 1982-1988: Paul Hedlund
* 1988-2023: Bjørn Smith-Simonsen 
* 2023-: Marianne Bjørndal 

## Styreformenn

* 1964-1967: Tor Bjerkmann
* 1967-1968: Lars Porsholt
* 1968-1969: Hans Fredrik Dahl
* 1969-1976: Per Schreiner
* 1976-1978: Knut Halvorsen
* 1978-1986: Bjørn Smith-Simonsen
* 1986-1992: Tor Bjerkmann
* 1992-: Per Schreiner

## Referanser


## Eksterne lenker
* 
*
Anne Gjeitanger

**Anne Gjeitanger** f. 1963 i Oslo virker som forfatter og energibehandler, utdannet fra UWC of the Atlantic i Wales, Darlington College of Technology og Universitet i Oslo. 

Hun fikk yrkeserfaring som journalist i Asker og Bærums budstikke, NRK og ulike tidsskrift, blant annet Vagant, før hun i 1992 ble ansatt som skjønnlitterær redaktør i Forlaget Oktober. Fra 2001 valgte hun en frilansposisjon, og debuterte med egen roman i 2005. I årene som fulgte bodde hun i det øko-spirituelle samfunnet Damanhur i nord-Italia, og har siden 2017 arbeidet for Damanhur i Norge. Mange av hennes senere bøker er kanaliseringer.  

## Bibliografi
* *Incontro* &ndash; roman, Oktober 2005
* *Peters morgen* &ndash; Kolofon 2005
* *Juni, september, oktober, mai* &ndash; roman, Oktober 2007
* *Begynnelse i november* &ndash; roman, Oktober 2008
* *Hente seg hjem* &ndash; roman, Oktober 2009
* *Komposisjon i hvitt og grønt* &ndash; roman, Oktober 2010
* *The Love Book* &ndash; roman, Oktober 2012
* *Pistis Maria : arven etter Maria Magdalena* &ndash; biografi, Liv 2014
* *Vinterindianere* &ndash; roman, Oktober 2015
* *I kamelens øye : Pistis Maria II* &ndash; Liv 2015
* *Pistis Maria: tredje bok*  &ndash; Liv 2016 
* *Oppvåkningen : Pistis Maria IV* &ndash; Solens forlag 2017
* *Kysten i ditt liv* &ndash; bidrag, novelleantologi, Liv 2018
* *En reise til reinens rike* &ndash; Solens forlag 2019 
* *En reise mot solen* &ndash; Solens forlag 2020
* *En reise med Gral* &ndash; Solens forlag 2021
* *Pistis Maria : bok 5* &ndash; Kolofon 2023

## Referanser


## Eksterne lenker
* Forfatterpresentasjon hos Forlaget Oktober
Hans Petter Blad

**Hans Petter Blad** (født 1962) er en norsk forfatter, dramatiker og regissør. 

Han debuterte som forfatter i 2002 med romanen *I skyggen av små menn midt på dagen*. Boka ble utgitt som hovedbok i Cappelens bokklubb, noe som er sjeldent for debutanter. I 2005 kom romanen *De nysgjerrige*, som av forlaget blir omtalt som den ultimate studentromanen. Som dramatiker er nok Blad best kjent for teaterstykkene *Små Menn*, *Tell til hundre* og *Eksorsistene*.

Sammen med Erik Poppe har han også skrevet manus til filmen *Schpaa* fra 1999. Blad skrev også manuset, sammen med regissør Hans Petter Moland til filmen *[[Gymnaslærer Pedersen]]* etter Dag Solstads bok.

Blad har laget filmer som *[[I siste åndedrag (film)|I siste åndedrag]]* og *[[Hodiak]]* fra 1994 som handler om Hilmar Hodiak som etter åtte år i utlendighet kommer hjem for å spore opp kvinnen og barnet han forlot i Norge. Hun har funnet seg en ny mann som ikke liker at Hilmar kommer hjem. Dette utløser en rekke begivenheter som får katastrofale følger for dem alle. Filmmanuset, som Blad skrev sammen med Thure Erik Lund, ble utgitt i 2025 med tittelen *[[Hodiak. Et filmmanuskript]]*.

## Bibliografi
* *I skyggen av små menn midt på dagen* &ndash; roman (2002)
* *De nysgjerrige* &ndash; roman (2005)
* *Biblioteket &ndash;* lyrikk, Cappelen Damm *(2008) *
* *De bibliotafe* &ndash; kortprosa, Flamme (2009) 
* *Det oseaniske*  &ndash; roman, Cappelen Damm (2009) 
* *Marmor* &ndash; kortprosa, Flamme (2010) 
* *Har dere sett oss?* &ndash; essays, Flamme (2012) 
* *Museum* &ndash; lyrikk, Flamme (2014)
* *Å leve biografisk* &ndash; roman, Oktober (2015)
* *Å forsvinne i teksten* &ndash; sakprosa, Flamme (2015)
* *Clair-obscur* &ndash; lyrikk, Oktober (2016)
* *Kart over ømhetens rike. Proveniens. Andre bok* &ndash; roman, Oktober (2017)
* *Fabrikken* &ndash; Flamme (2018)
* *Paris-kontorene. Proveniens. Tredje bok* &ndash; roman, Oktober (2019)
* *Schizothemia* &ndash; roman, Aschehoug (2022)
* *Den unge kvinnen* &ndash; roman, Oktober (2024)
* *[[Hodiak. Et filmmanuskript]]*, Slow Fire Press (2025, sammen med Thure Erik Lund)

## Dramatikk
* *Hodiak* (1995), spillefilm
* *Schpaaa* (1998), spillefilm
* *Hemmelig* (1998)
* *Tårer i øynene* (2001)
* *Små menn* (2003)
* *Roe Head* (2004)
* *Tell til hundre* (2004)
* *Salmer fra kjøkkenet* (2004), teater
* *[[Gymnaslærer Pedersen]]* (2006), spillefilm om AKP(m-l), vekst og fall
* *Eksorsistene* (2007), historien om en mulig besettelse

## Priser
* Dramatikerforbundets pris 2002, for beste manus til filmen *Des larmes dans tes yeux*

## Eksterne lenker
* 
*  Hans Petter Blad i Norske Dramatikeres Forbund
*  Hans Petter Blad i Cappelen Forlag
*  Hans Petter Blad i NRK Forfatter
*  Hans Petter Blad i Forfatterkatalogen på Forfattersentrums nettsider
University of Bolton Stadium

**Toughsheet Community Stadium** er hjemmebanen til Bolton Wanderers, og ligger i Horwich utenfor byen Bolton, i regionen Nordvest-England.

Banen erstattet Burnden Park i 1997, og har en tilskuerkapasitet på 28 723. Selv om fasilitetene er bedre og kapasiteten har økt i forhold til Burnden Park, var ikke fansen helt fornøyd med den nye arenaen. Dette skyldes at arenaen ble lagt et stykke utenfor byen, og at mange hadde et nostalgisk forhold til deres gamle hjemmearena og dens historie. 
 
Stadionet het tidligere Reebok Stadium etter navnet på klubbens daværede hovedsponsor, Reebok. Stadion skiftet navn i starten av 2014/15 sesongen til Macron Stadion. Så skiftet de navnet i august 2018 til University of Bolton Stadium. 1. juli 2023 ble det nytt navnebytte. Nå er navnet Toughsheet Community Stadium.

## Bilder

Fil:ReebokStadium02.JPG|Reebok stadium
Fil:ReebokStadium.jpg|Bilde av stadion tatt om kvelden


## Referanser
Elektrofant

**Elektrofant** er en norsk duo fra Sandnes som spiller elektronisk musikk.  

## Biografi
Klaus Nilsen Skrudland og Trond Anfinnsen dannet Elektrofant i 2001. I 2002 kom de på 2.-plass i Nrks demokonkurranse Urørt med låten Flipstick. Senere samme år fikk de platekontrakt med Beatservice Records og platedebuterte med Flipstick EP i 2003. EP-en fikk svært gode anmeldelser i både norsk og utenlandsk musikkpresse. Tittellåten, Flipstick, ble en norsk radiohit og var listet på Nrk P3 i flere måneder samme år. Elektrofant var kjent for sine svært energiske liveopptredener, og en konsert på Numusic-festivalen i 2003 ble også kåret til årets liveopplevelse i Stavanger og turnerte både i Norge og Europa med sin første utgivelse. Trond Anfinnsen forlot bandet i 2004 og ble erstattet av Knut Jonas Sellevold, med artistnavnet Knut Jonas 5000. I 2004 ga Elektrofant ut sin første fullengder, også på Beatservice Records, kalt Wørk!. Også denne fikk en svært god pressemottakelse. Låten Old People Are Young Too fra plata, gjorde seg bemerket i utlandet både på radio og samleplater. Bandet forlot senere Beatservice Records og ga i 2007 ut tolvtommeren Cocaine EP på engelske Cassette Records. Tittellåten, «Cocaine», ble også en hit for bandet og var listet lenge både på norsk og utenlandsk radio. Elektrofant ble offisielt oppløst i 2008, etter å ha spilt sin siste konsert i București. I perioden 2005-2008, spilte bandet inn albumet 1992, som først ble gitt ut i 2016. Samme år spilte Elektrofant sine to siste konserter, hvorav den ene i en ny musikalsk konstellasjon, som trio med Gulleiv Wee på bass og Håkon Lunde på trommer. 

## Diskografi
* 2003: *Flipstick* EP
* 2004: *Wørk!*
* 2007: *Cocaine* EP
* 2016: 1992
* 2016: Cocaine (singel)
## Referanser


## Eksterne lenker
* Elektrofant på Soundcloud
* Elektrofant på Discogs
Jarl av Warwick

**Jarl av Warwick** er en av de eldste jarletitler i England. Den ble opprettet som engelsk adelstittel, men er nå en britisk adelstittel. I middelalderen var jarledømmet arvelig gjennom kvinnelige ledd, og ble derfor holdt av flere familier. Tradisjonelt var den som hadde tittelen også innehaver av Warwick Castle, og da den ellevte jarlen spesifiserte at slottet skulle gå til en mannlig arving, mente han antagelig implisitt av også tittelen skulle arves av samme person. Den siste jarlen i den opprinnelige opprettelsen var den attende, Edward Plantagenet, 18. jarl av Warwick. Da han i 1499 ble anklaget for høyforræderi ble tittelen inndratt. Den meste kjente jarlen i denne opprettelsen var Richard Neville, 16. jarl av Warwick, som under rosekrigene ble kjent som «kongemakeren».

Den første jarl av Warwick var Henry de Beaumont, den yngre sønn av Roger de Beaumont, greve av Meulan og bror av Robert de Beaumont, 1. jarl av Leicester. Familiens navn Beaumont ble latinisert som de Bello Monte («fra det vakre fjell»), men de var også kjent som Newburgh, latinisert som de Novo Burgo («fra den nye burg/by»). Henry endret sitt navn til Newburgh etter festningen Neubourg som var hans hjem i Normandie. Han ble konstabel av festningen Warwick Castle i 1068, og jarl i 1088 som belønning for hans støtte til kongen under opprøret i 1088 som følge av Vilhelm Erobrerens død.

Den andre opprettelsen var for John Dudley, 1. hertug av Northumberland. Han ble også anklaget for høyforræderi, og hertugtittelen ble inndratt, men hans sønn John fikk arve jarledømmet. Etter ham fulgte broren Ambrose, men da han døde uten arvinger døde tittelen ut.

Den tredje opprettelsen var for Robert Rich, 3. baron Rich. I motsetning til de som tidligere hadde hatt tittelen kontrollerte ikke Richslekten Warwick Castle; det var i Grevilleslektens eie. Da den åttende jarlen i Richslekten døde uten arvinger ble tittelen gjenopprettet for 1. jarl Brooke, slik at tittel og slott ble gjenforent. Greville ble dermed jarl Brooke og jarl av Warwick, og søkte om tillatelse til å bare bruke den mest prestisjefylte tittelen, Warwick. En slik tillatelse har aldri blitt gitt, men slekten sluttet å bruke tittele jarl Brooke, og med unntak av når jarlen er i House of Lords omtales han kun som jarl av Warwick.

## Jarler

### Første opprettelse - 1088

### Andre opprettelse - 1547

### Tredje opprettelse  - 1618

### Fjerde opprettelse - 1759

Arving til tittelen er Charles Greville, Lord Brooke, født 1982.

## Referanser


## Litteratur
* Kidd, Charles, Williamson, David, red. (1990): *Debrett's Peerage and Baronetage*, New York: St Martin's Press.
Chrysler PT Cruiser

**Chrysler PT Cruiser** er en stasjonsvogn med «retrodesign» som produseres av Chrysler, et merke i DaimlerChrysler-gruppen, som ble lansert i 2001.

Den ble utviklet som en moderne variant av Chrysler Airflow bygget på komponenter fra Dodge Neon, men det ferdige produktet er bygget på en egen plattform.

PT Cruiser har store likheter i både størrelse og form til konseptbilen Chrysler CCV fra 1997, og til konseptbilen Plymouth Pronto fra samme år. Sistnevnte ble best mottatt av publikum, og ble videreutviklet til PT Cruiser.

Modellen er en forhjulsdrevet, femseters bil. En turboladet GT-variant ble lansert for modellåret 2003, og en cabriolet ble lansert for modellåret 2005.

Offisielt står «PT» for «Personal Transportation», men initialene er også navnet på bilens plattform. Neon var bygget på Chryslers *PL*-plattform («Platform Low»), mens PT Cruiser er bygget på *PT*-plattformen («Platform Tall»). «PT» var også kodenavnet til PT Cruiser frem til lanseringen.

Den europeiske modellen ble bygget på DaimlerChryslers fabrikk i Graz, Østerrike i 2002, under produksjonskoden *PG*, mens bilen i 2001 og fra og med 2003 blir bygget i Mexico med produksjonskoden *PT*.

Selv om karosseriet har vært det samme i hele produksjonsperioden finnes det flere utgaver av PT Cruiser, som kjennetegnes ved ulike merker i bagasjelukens nederste, venstre hjørne. Disse inkluderer blant annet *Classic Edition*, *Limited Edition*, *Touring Edition*, *Dream Cruiser*, *Street Cruiser*, *Pacific Coast Highway Edition* og *GT Cruiser*. Turbomodellene kjennetegnes med et «2.4L Turbo»-merke i bagasjelukens nederste, høyre hjørne.

I 2005 ble en fireseters cabriolet-modell lansert. Dette er en todørs bil med veltebøyle for ekstra stivhet og rullebeskyttelse. Dessuten sørger veltebøylen for at luften flyter over baksetepassasjerene, og bidrar til mindre trekk i baksetet under kjøring.

I 2006 ble PT Cruiser oppdatert. Gjenkjennelige endringer utvendig er nye hovedlykter, ny grill og redesignede baklykter. Innvendig har bilen fått oppdatert dashbord, og tilkoblingsmuligheter for MP3-spiller til stereoanlegget. Den turboladede 2.4 l motoren er nå tilgjengelig med 180 hk (134 kW) eller i en «High Output»-versjon med 230 hk (172 kW).

I 2007 ble det kun solgt 2 Chrysler PT Cruiser i Norge.

## Utvikling
PT Cruiser var opprinnelig ment som en Plymouth-modell før Chrysler fusjonerte med Daimler-Benz. Den gang hadde Chrysler planlagt et helt nytt modellprogram for Plymouth-merket. Da fusjonen var et faktum fantes det ikke lenger noen tro på Plymouth som et eget bilmerke, og det ble nedlagt. Dermed ble PT Cruiser lansert som Chrysler.

## Eksterne lenker
* Chrysler PT Cruiser offisielle nettsider
* Chrysler PT Cruiser Cabriolet offisielle nettsider
* PT Cruiser på AutoGuideWiki.com
Krigsveterandepartementet (USA)

**Krigsveterandepartementet** (*Department of Veterans Affairs*, **VA**) er et departement i den amerikanske regjeringen med ansvar for å administrere velferdsprogrammer for krigsveteraner og deres familier og etterlatte. VA ble opprettet i 1988 ved at etaten Veterans Administration, etablert i 1930, ble omgjort til eget departement. Både departementet og den tidligere etaten har sin oppdragsbeskrivelse fra president Abraham Lincolns andre innsettelsestale: «*…to care for him who shall have borne the battle, and for his widow and his orphan…*»

VA er den føderale regjeringens største departement etter Forsvarsdepartementet. VA har et årlig budsjett på over 60&nbsp;milliarder dollar og har omkring 219&nbsp;000 ansatte i hundrevis av krigsveteransykehus, klinikker, velferdskontorer og nasjonale gravlunder. Departementet er en av de største arbeidsgiverne for helsepersonell i USA.

## Referanser


## Eksterne lenker
*
Christopher Titus

**Christopher «Chris» Titus** (født 1964) er en amerikansk skuespiller og komiker. Han ble kjent igjennom TV-serien Titus, som handlet om ham selv. 

I 2004 ble Titus' stand-up show «Norman Rockwell is Bleeding» filmatisert og vist på den amerikanske TV-kanalen Showtime.

## Referanser


## Eksterne lenker
* 
*
Salto (São Paulo)

**Salto** er en kommune i delstaten São Paulo i sørøstregionen av Brasil.

## Galleri

Fil:Rio Tietê - Cidade de Salto 1.jpg|
Fil:Rocha Moutonnée.jpg|


## Referanser


## Eksterne lenker
* 
* http://museu.50webs.com/
Pontus

**Pontus**  kan referere til følgende: 

***[[Pontos (oldtidsrike)]]**, et område i oldtidens Lilleasia ved svartehavskysten.
***[[Pontos (mytologi)]]**, en guddom i Gresk mytologi. 

*Pontus (navn), et populært svensk mannsnavn.
Liste over tysk produksjon av kampkjøretøyer under andre verdenskrig

Dette er en liste over tysk produksjon av kampkjøretøyer under andre verdenskrig.  Der hvor tallene viser 1939, så betyr det fra september 1939, altså krigsproduksjon.

## Panzer I
Panzer I før krigen: 1&nbsp;893 skrog hadde blitt produsert, 1&nbsp;867 av disse var påmontert tårn.  Resten ble brukt som kommando- eller treningsvogner.

## Panzer II
Panzer II før krigen: 1&nbsp;223.

## Panzer 38(t)
Panzer 38(t) før krigen: 78.

## Panzer III
Panzer III før krigen: 98.

***** ikke inkludert 173 konverterte Panzer III

## Panzer IV
Panzer IV Før krigen: 211.

     
## Panzer V (Panther)

## Panzer VI (Tiger)

## Tiger (P) Elefant

## Totalproduksjon

     
***** Tallene inkluderer både stridsvogner og chassiser brukt for andre kjøretøyer, altså teller StuG III sammen med Panzer III
Bedriftsøkonomi

**Bedriftsøkonomi** er et fagområde som skal gi kunnskaper om beslutninger innenfor private og offentlige organisasjoner, med sikte på å koordinere bruk av knappe ressurser slik at de best mulig fyller organisasjonens mål. Det bedriftsøkonomske fagområdet skal samtidig sette beslutningstakeren i stand til å bedømme samfunnsmessige virkninger av slike beslutninger, og til å handle innenfor både juridiske og etiske rammer. Bedriftsøkonomi er beslektet med samfunnsøkonomi gjennom et felles grunnlag i mikroøkonomiske teori.

Regnskapet inneholder rådataene som danner utgangspunktet for all bedriftsøkonomi, men er i seg selv ikke nok. For å skaffe seg tilstrekkelig informasjon om bedriftens økonomiske stilling er det nødvendig å foreta ulike former for regnskaps- og lønnsomhetsanalyser. Internregnskap er viktig for økonomistyringen og et finansregnskap er nødvendig for skatteetaten.

Viktige områder i bedriftsøkonomien utover regnskapsanalysen, er foretakets finansiering, operasjonsanalyse, økonomisk styring, foretaksstrategi og organisasjonsteori.

## Utdanning
I Norge er bedriftsøkonomi, tradisjonelt sett, ikke et universitetsfag, men et fag det har vært undervist i ved handelsskoler og tilsvarende institusjoner. I Europa, derimot, og særdeles i Tyskland, har faget i lengre tid vært et akademisk fag med en akademisk grad og et forskningsmiljø. Dette kan henge sammen med at private bedrifter spiller en helt annen økonomisk rolle i Tyskland enn i Norge. 

Universitetsforlaget utgir tidsskriftet *[[Beta. Scandinavian Journal of Business Research]]*, som er Nordens eneste vitenskapelige tidsskrift i bedriftsøkonomi og har eksistert siden 1987. Hovedredaktør fra 1996 til 2013 var professor Odd Nordhaug ved Norges Handelshøyskole. Nå er det Astrid Kleppe.

På engelsk går det et skille mellom det som ofte betegnes som Economics (samfunnsøkonomi) og det som heter Business Administration eller Managerial Economics (bedriftsøkonomi).

I Norges forskningsråd sorterer også bedriftsøkonomi under samfunnsfagene.

## Se også
* Kalkulasjon
* Regnskap (Bokføring)
* Revisjon
* Økonomi

## Referanser


## Litteratur
* Kjell Gunnar Hoff Morten Helbæk *Bedriftens økonomi* (9. utgave) Universitetsforlaget 2021 ISBN 9788215039619

## Eksterne lenker
* Introduksjon til bedriftsøkonomiske emner  på *Kunnskapssenteret.com*. Besøkt 26. april 2010.
Kirgisistans president

**Kirgisistans president** er statsoverhodet og øverste leder i Republikken Kirgisistan. Ifølge grunnloven er presidenten «symbolet på fellesskapet i folket og statsmakten, garantisten av Republikken Kirgisistans grunnlov og av hver statsborger.» Hen blir valgt for en femårsperiode av velgerne. Presidentembetet erstattet i 1990 rollen som leder av det øverste sovjet, som hadde eksistert siden 1936, da landet var kjent som Den kirgisiske sosialistiske sovjetrepublikk.

## Liste over Kirgisistans presidenter

## Se også
*Kirgisistan
*Kirgisistans statsminister
Stormkanon

En **stormkanon** er en kanon eller haubitser montert på et kjøretøy, ment for å støtte infanteri med direkte ild under angrep på annet infanteri og befestninger, samt bekjempelse av fiendtlige stridsvogner.

Det norske forsvaret brukte tyske Sturmgeschütz III like etter andre verdenskrig. 

## Se også
* Panserjager
Panserjager

**Panserjager** er et kampkjøretøy som har som hovedoppgave å bekjempe stridsvogner.  Panserjagerne deles opp i *kanonpanserjagere* og *rakettpanserjagere*.  De førstnenvte er bestykket med kanon og de sistnevnte med panservernmissiler.

Det norske forsvaret har brukt NM-116 kanonpanserjager og NM-142 rakettpanserjager.

## Se også
* Liste over panserjagere

## Referanser


## Eksterne lenker
*
Riksvei 420

**Riksvei 420** (**Rv420**) går mellom Øygardsdalen i Grimstad og Barstølkrysset i Kristiansand.

Opprinnelig strekning var Jovannet i Arendal til Nørholm i Grimstad (32,4&nbsp;km).

Veien ble forlenget 27. august 2009 mellom Kristiansand og Grimstad (i forbindelse med åpningen av den nye europavei 18 dagen før) med den gamle E18-traseen og fylkesvei 32 gjennom Sørlandsparken, frem til Timeneskrysset i Kristiansand.

Før 1. januar 2010 var fylkesvei 420 del av riksveien. Etter at europavei 18 ble tatt i bruk mellom Kristiansand og Grimstad  har strekningen blitt omklassifisert til fylkesvei.

## Kommuner og knutepunkter
###### 

Vesterled
* ,  Vesterled fra Øygardsdalen mot Bie
*  Vesterled til  Gjerdebrønnen
Bergemoveien
* Reddalsveien til  Beisland
*Uten navn*
*  Morholt
* Mollandsveien fra Molland til  Helmershus
Molland
* Støleveien fra Molland til Støle (2,7&nbsp;km)
*Uten navn*
* (ca. 120 m)
* Homborsundveien fra Omre via Enge mot Hombor
* Eideveien, Hombor

*Uten navn*
*Arm fra Sandvika til Sundsodden i Grimstad (ca. 200 m)
* fra Helldal til Frydentopp (1,6&nbsp;km)
* fra Helldal til  Nedre Tingsaker
* Tingsaker
**Arm til  Kleivsmyr (0,6&nbsp;km)
** fra Fasterdammen til  Lillesand sentrum
* fra Kirkemoen mot  og videre til  i Birkenes
*  til Møglestu, Jernbanegata mot Borkedal
* Borkedalsveien fra Borkedalen via sentrum til  Møglestu
* fra Skuggeviksletta til Skuggevik (0,6&nbsp;km)
* fra Sangereid til Brekkestø (6,6&nbsp;km)
* fra Kleivsmoen til Glamsland (1,9&nbsp;km)
* Arm fra Kjerlingland til  Brønningsmyr (1,0&nbsp;km)
* fra Fjelldalsstrand til Bjelland (2,5&nbsp;km)
*
* Bjorviktunnelen (145 m)
* Østre Vallesverd tunnel (215 m)
* Trøde-Bråhei tunnel (365 m)
* fra Trøe til  Åbåll i Birkenes (11,0&nbsp;km)
* fra Vestre Vallesverd til  Strømme i Kristiansand

###### 

Vallesverdveien
* (Kort bro)
*  Langåsenkrysset
*  Langåsenkrysset
Dyreparkveien
*Kristiansand Dyrepark
*  Sørlandets Travpark, Travparkveien mot   Barstølkrysset vest

## Eksterne lenker

* Vegvesenets vegkart
* FVN.no – Husker du gamle E18? (med video)
Thermodon

**Thermodon** var oldtidens navn på elven *[[Terme]]* eller *Therme-Tchai* i Nord-Tyrkia. Elven renner mellom byene Ordu og Fatsa. Elven har utløp i Svartehavet, ca. 50 km vest for byen Samsun. Området rundt består av et fruktbart, men ganske isolert sletteland.  Ifølge gresk mytologi lå amasonenes hovedstad Themiskyra ved bredden av Thermodon.
Gargarenene

**Gargarenene** (eller **Gargarenserne**) var ifølge den greske geografen Strabon (64/63 f.Kr.-24 e.Kr.) en folkestamme bestående utelukkende av menn som levde i området ved Kaukasus. Stammens område var adskilt fra amasonenes områder av fjell. En gang hvert år møttes gargarenene og amasonene i fjellene for å videreføre stammene, etterpå gikk de tilbake til hver sine stammeområder.

Jentebarna ble oppdratt av sine amasonemødre, og opplært i deres sedvanlige skikker som omfattet krig, jakt, ridning og dyrking av jorden. Guttebarna ble sendt til gargarenene for å bli oppdratt der.

Noen forskere identifiserer Gargarenene med rutulere.

## Referanser
Pixies

**Pixies** er et alternativt rockeband. Det ble grunnlagt i Boston, Massachusetts i 1986 og oppløst i 1993, for så å samles igjen i 2004. Pixies ble bare en moderat suksess i hjemlandet USA, men de ble store stjerner i Storbritannia og store deler av Europa.       

Black Francis også kjent som Frank Black (ekte navn er Charles Thompson) (vokal, gitar),  Joey Santiago (sologitar), Kim Deal (bassgitar, vokal), og David Lovering (trommer) er gruppens medlemmer. Musikken deres har en særegen *sound*, men er inspirert av punk og indierock i tillegg til andre sjangre.

Francis var gruppens fremste låtskriver og sanger. Han har en særegen desperat, skrikende sangstil, og skriver ofte kryptiske sanger om spesielle tema, som uidentifiserte flygende objekter og surrealisme. Voldelige bilder fra Bibelen og referanser til mental ustabilitet, fysisk skade og incest kommer også ofte frem i hans tekster.http://www.sing365.com/music/lyric.nsf/Broken-Face-lyrics-Pixies/066B7FFC6B469406482568A2003A5B20         

Deal bidro også til sanger og hennes ofte fjærlette stemme virket som en effektiv motvekt til Francis.

Musikalsk var Pixies så vidt forut sin tid. Samtidig som Pixies var i ferd med å gå i oppløsning holdt Nirvana på å spille inn *[[Nevermind]]*, platen som skulle komme til å bringe alternativ rock ut til et stort publikum for første gang.   

Det finnes likheter mellom lydbildet til disse to gruppene og Kurt Cobain var kjent som en Pixies-fan. I et intervju med *[[Rolling Stone]]* hevdet han at sangen *[[Smells Like Teen Spirit]]* var et mislykket forsøk på å skrive en Pixies-sang. Denne kommentaren, samt lignende skryt fra andre grungeband førte til at flere fikk øynene opp for Pixies.

## Diskografi

### Album
**Surfer Rosa* (1988)
**Doolittle* (1989)
**Bossanova* (1990)
**Trompe Le Monde* (1991)
**Indie Cindy* (2014) – låtene er også utgitt på tre forskjellige EP-er 2013-2014

### Mini-LP-er
**Come on Pilgrim* (1987)

### EP-er
**EP1* (2013)
**EP2* (2014)
**EP3* (2014)

### Samlinger
**Death to the Pixies: 1987 – 1991* (1997)
**Pixies at the BBC* (1998)
**Complete B-sides* (2001)
**Pixies* (2002)
**Wave of mutilation: Best of* (2004)
**Minotaur* (2009)

## Referanser


## Eksterne lenker
* 
* 
* 
*
Privativ a

**Privativ ''a*** (eller ***a'' privativum**) er et prefiks som uttrykker nektelse/negasjon (f.eks. *a*-typisk, *a*-teisme) – opprinnelig beskrevet i gammelgresk grammatikk.

*Alfa privativum* stammer fra en protoindoeuropeisk syllabisk **n&#805;-* og realiseres  som *an-* foran vokal (f.eks. ''an''-alfabetisme, ''an''-estesi, ''an''-arki). Jfr. også ambrosia.

Samme prefiks fins på sanskrit, også som  *a-* / *an-*. Latin har det beslektede prefikset *in-*, og i vestgermansk (inkl. engelsk) opptrer prefikset som *un-*.
I nordgermanske språk er -*n*- blitt borte. svensk har *o*- og dansk og norsk har *u*-.
Myrine

**Myrine** eller **Myrina** (også *Myrene*) var i gresk mytologi navnet på først og fremst en mytisk amasonedronning, men også på minst to andre figurer:

## Amasonedronningen
**Myrine** var en dronning og hærfører som byen Myrine/Myrina på vestkysten av Anatolia kan være oppkalt etter. Myrine var dronning for en nordafrikansk, libysk amasonestamme, som eksisterte før den themiskyriske stammen, men hvor lenge før er ikke kjent. Disse kystamasonene er de første kjente amasonene. Landet deres var på en øy kalt *Hespera*. Øya lå i en sumpmark kalt *Tritonis* i nærheten av elva Tritons utløp i det som senere ble kalt Atlanterhavet. Atlasfjellene ruvet over dronningdømmet og de libyske amasonene var velstående og høyt respektert under sin dronning Myrine. De erobret snart hele øya og gjorde den til sin eiendom. Framtoningen deres var flott og fryktinngytende i full krigsutrustning: hjelmer, brystplater og spyd, alt dekket med slangeskinn.

I henhold til Diodorus Siculus  skal disse amasonene ha invadert det legendariske Atlantis og ødela deres by Kerne. Atlanterne skal ha fått en god behandling av dronning Myrine i bytte mot at hun fikk grunnlegge en ny by som ble oppkalt etter henne. Amasonene allierte seg med andre stammer og angrep sine bitre fiender gorgonene (som ble beskrevet av Diodorus som en krigersk nasjon som lå ikke langt unna landet til atlanterne. De hadde ikke hell med seg i bekjempe gorgonene da de ikke klarte å brenne ned deres skog. I et senere krigstokt skal hun etter sigende ha inngå en fredsavtale med Horus, herskeren av Egypt, erobret flere folk, inkludert syrerne, arabere og folket i Kilikia (men ga friheten til de sistnevnte som underkastet seg frivillig).

Hun tok også besittelse av Storfrygia fra Taurusfjellene til elven Kaikos, og flere av øyene i Egeerhavet, inkludert Lesbos. Det ble også sagt at hun var den første som gikk land på en etter sigende ubebodde øy som hun da ga dens navn, Samothraki, og bygde et tempel her. Byene Myrina på Lemnos, muligens en annen Myrnia i Mysia, Mytilene på Lésvos, Kyme og Pitane i Aeolis, og Priene i Jonia langs kysten av Anatolia, var også blitt hevdet å være grunnlagt av henne. I henhold til myten ble de ble navngitt etter henne selv, hennes søster Mytilene, og kommandantene i hennes hær, henholdsvis Kyme, Pitane og Priene.

Myrines hær ble til sist beseiret av Mopsos trakeren og Sipylos skyteren, og hun selv, som mange av sine amasoner, falt i det siste slaget.

## Andre med likelydende navn
* **Myrina**, eller Myrine, datter av Kretheus og hustru av kong Thoas. Hun er en annen mulig eponym for byen Myrina på Lemnos.
* **Myrina**, eller Myrine, en person hvis grav i Troas er nevnt i *[[Iliaden]]*, se Bateia. Hun var også identifisert med Myrine/Myrina amasonedronningen.

## Referanser


## Litteratur
**Realencyclopädie der Classischen Altertumswissenschaft*, bind XVI, Halbband 31, Molatzes-Myssi (1933), s. 1095-1097 (tysk)

## Eksterne lenker
* «Myrina» , *Myth Index*
Ainia

**Ainia** (som betyr *hurtighet*) var ifølge gresk mytologi en amason som var en av Akilles' fiender, og en av de tolv amasonene som bisto Penthesilea under den trojanske krigen.
Antianara

**Antianara** eller **Antianeira** («mot havet») var ifølge gresk mytologi en amasonedronning over Thermodon. Hun etterfulgte dronning Penthesilea etter at hun ble drept under den trojanske krigen. 

Hun var best kjent for å forkrøple sine mannlige tjenere. Det sies at hun lemlestet gutter og menn ved å fjerne en arm eller et ben. Da skyterne, som forsøkte å forhandle med dem om fred og ba dem om å slutte med dette, svarte dronning Antianira at forkrøplede menn var de beste elskerne.

Under den attiske krigen imponerte hennes krigerkunster hennes greske fiender så mye at Homer senere brukte navnet hennes som synonym på alle amasoner. Navnet ble også vanlig blant amasonedronninger.